标题：893年
中国纪年
893年，唐昭宗圣穆景文孝皇帝景福二年
历史大事
王建败东川、凤翔兵
东川留后顾彦晖与王建有隙，李茂贞从中利用，奏朝廷再赐彦晖节。景福二年（893）正月，诏以顾彦晖为东川节度使。茂贞又遣李继密助顾彦晖攻西川，未几，王建遣兵败东川、凤翔兵于利州（今四川广元）。彦晖求和，请与茂贞绝交，王建许之。
李茂贞镇兴元
凤翔节度使李茂贞奏请镇兴元（今陕西汉中），景福二年（893）正月，诏以茂贞为山南西道兼武定节度使；以徐彦若同平章事，充凤翔节度使。又割果（今四川南充）、阆（今四川阆中）二州隶武定军。茂贞欲兼得凤翔，不奉诏。
李克用攻成德
景福二年（893）二月，李克用围攻李存孝于邢州（今河北邢台）。成德节度使王镕致书劝解，克用怒，进兵击王镕，大败镇兵。李存孝救王镕，将兵入镇州（今河北定县）。卢龙节度使李匡威亦率军来援，败河东军，克用引兵还围邢州。
李匡威被逐杀
李匡威淫其弟匡筹之妻，匡筹记恨在心。景福二年（893）三月，匡威援镇州（今河北定县）还，匡筹据卢龙军府自称留后，逐匡威。成德节度使王镕感激匡威救己，收纳之。匡威在镇州，以王镕年少，潜谋夺镇，事败被杀。李匡威，范阳（今北京市）人，光启元年（885）继其父为卢龙节度使。性豪爽，恃燕、蓟劲兵处，有雄天下意，多次联诸镇兵攻沙陀李克用，互有胜负，最后死于成德（今河北正定）。
时溥败死，朱全忠并徐州
景福二年（893），朱全忠围徐更急，时溥向兖州朱瑾求救。二月，瑾将兵二万救徐，全忠遣将霍存合朱友裕兵击徐、兖兵，大破之，瑾逃归兖州。徐兵复出，斩霍存。四月，朱全忠自引军攻徐，部将庞师古攻拔州城，时溥举族登楼自焚死，全忠遂又并一镇。时溥，徐州人，为州牙将，中和元年（881）逐节度使支详自为留后，成为强藩之一。参与围剿黄巢起义军，并追杀黄巢，传首京师。因居功第一，进位三公，任使相。后与朱全忠争功，长年战争，六、七年间，徐州一带战争不息，百姓无法耕种，又遭水灾，百姓大量死亡，最后时溥终于城破身死。
王建杀陈敬瑄、田令孜
王建屡上表请杀陈敬瑄、田令孜兄弟，朝廷不许。景福二年（893）四月，建使人告陈敬瑄谋反，杀之于新津（今四川）。又告田今孜潜通凤翔，下狱死。然后上奏。田令孜，本姓陈，字仲则，蜀人。懿宗时随养父（田姓）入内侍省，历任小马坊使，监诸镇用兵。僖宗即位，擢为左神策军中尉。令孜知书，能理事，僖宗呼为”阿父”，政事一以委之。令孜把持大权，恃宠贪暴，侵凌皇帝。广明元年（880）黄巢起义军入长安，令孜拥僖宗奔蜀。中和元年（881），僖宗至成都，进令孜为左金吾卫上将军，兼判四卫事，封国公。光启元年（885），僖宗还长安，以令孜为左右神策十军使。当时国库空虚，军费不足，令孜奏请收安邑、解县（今山西）两盐池之利全归神策军，河中节度使王重荣不奉诏，上表陈诉令孜十罪。令孜率禁军讨重荣，重荣引河东节度使李克用为援，共拒令孜，禁军大败。令孜焚长安坊市，挟僖宗逃往凤翔转兴元（今陕西汉中）。僖宗两次播迁，人皆归咎令孜。令孜自知不为众所容，乃自署为西川监军使，奔成都，依其兄西川节度使陈敬瑄。陈敬瑄，田令孜胞兄。少贱为饼师，后入神策军。田令孜为左军中尉，敬瑄缘藉擢左金吾卫将军、检校尚书右仆射、西川节度使。中和元年（881）迎僖宗幸蜀，进位宰相，封梁国公。僖宗返长安，敬瑄供献丰厚，进爵颍川王。昭宗立，田令孜得罪，依庇于敬瑄，诏削敬瑄官爵，以宰相韦昭度代领节度使。敬瑄与令孜举兵拒诏，与王建战争连年。大顺二年（891）三月朝廷以连年征战，未能克成都，诏复敬瑄官爵，召韦昭度还。王建拒诏不罢兵，尽取西川州县。成都被围三年，城中粮尽，敬瑄乃与田令孜开城降，称有先帝铁券免死。王建囚其兄弟二人于新津，两年后，以谋反罪杀之。
卢龙兵攻成德
景福二年（893）六月，卢龙节度使李匡筹出兵攻成德节度使王镕，以报镕杀其兄李匡威之仇。
成德助河东攻李存孝
景福二年（893）七月，成德节度使王镕遣兵救邢州，兵败平山（今河北平山）。李克用乘胜进击镇州（今河北正定），镕惧，请以兵粮二十万助攻邢州，克用许之。于是河东军合成德三万军合围邢州（今河北邢台）攻李存孝。
钱谬筑杭州罗城
景福二年（893）闰五月，诏以武胜防御使钱谬为苏杭观察使。七月，钱谬发民夫二十万及军士筑杭州罗城，周七十里。九月，诏以钱谬为镇海节度使，驻节杭州。
刘仁恭奔河东
幽州将刘仁恭为士卒拥戴，奉为帅。景福二年（893）四月，攻节度使李匡筹，至居庸关为卢龙府兵战败。仁恭奔河东，李克用厚待之。此为晋、燕相结及交恶之张本。
杨行密克庐州
杨行密所署庐州刺史蔡俦先前曾附于孙儒。儒既败，俦遂阻兵以拒行密。景福元年（892）十一月，蔡俦发杨行密祖父墓，并求救于朱全忠，与舒州刺史倪章连兵拒行密。行密遣李神福将兵讨俦。景福二年（893）四月，行密会田君兵合围庐州（今安徽合肥），庐州将张颢逾城来降。七月，杨行密克庐州，斩蔡俦。左右请发俦父母冢，行密不从。
王氏据闽
范晖据福州，骄侈失众心。景福元年（892）二月泉州刺史乇潮遣从弟王彦复为都统，弟王审知为都监，将兵攻福州，附近民夷皆自愿来助。景福二年（893）五月，范晖求救于威胜节度使董昌，昌发浙南兵五千赴援。王潮围攻更急，城中食尽，范晖弃城走，援兵亦还。二日，王彦复等入福州城。范晖逃至海边为将士所杀。王潮在福州自称留后，汀（今福建长汀）、建（今福建建瓯）二州自动来降，山海间二十余股海盗或降或溃，王氏自此据有七闽。十月，诏以王潮为福建观察使。
张雄卒
景福二年（893）七月，升州（今南京市）刺史张雄卒，冯弘铎代为刺史。张雄，泗州涟水（今江苏）人。与里人冯弘铎皆为时溥武宁军偏将，后同叛时溥，渡江据苏州，有兵五万。又使别将据上元，收周宝散兵，得数万，乃欲治南朝台城为府，旌旗衣服僭王者。大顺元年（890），诏以上元为升州，授雄刺史，未几卒。雄善驭众，部下立庙以追思之。
诏讨李茂贞
凤翔节度使李茂贞骄横跋扈，昭宗以武臣难制，景福二年（892）闰五月，解神策军四都头兵权，令为外州镇节度使。七月，茂贞上表及遗宰相杜让能书，辞语不逊，帝怒。茂贞又数上表，恃功骄横，帝益怒，决计讨茂贞，令杜让能专其事。八月，以嗣覃王嗣周为京西招讨使，神策大将军李秽为副，率禁兵三万出讨。李茂贞与邠宁节度使王行瑜合兵六万相拒，屯军盩厔（今陕西周至）。茂贞等所将皆百战边兵，禁军则皆新募市井少年，一触即溃。茂贞等乘胜进逼长安，京师大震。
杨行密取歙州
景福二年（893）八月，杨行密遣田君攻歙州（今安徽歙县）。歙州刺史裴枢固守，城久不下。杨行密部诸将为刺史者多贪暴，独池州团练使陶雅宽厚得民，歙人声称，得陶雅为刺史则降。行密即以雅为歙州刺史，雅入歙州，尽礼见裴枢，送之还朝。
李茂贞逼昭宗赐杜让能死
昭宗欲讨李茂贞，宰相杜让能恐徒受晁错之诛，而不能成事，帝许不以成败责之，让能以死奉诏。官军败，李茂贞进围京师，请诛首议用兵者。崔昭纬阴结李茂贞，称用兵皆出杜太尉，而非昭宗意。茂贞表让能罪，请诛。景福二年（893）九月，贬让能梧州刺史；斩宦官观军容使西门君遂、内枢密使李周潼及段诩。昭宗遣使告茂贞，谓议举兵者三人已死，非让能之罪。茂贞不听。十月，诏赐杜让能及其弟杜弘徽自尽，并布告中外，表其罪状。自是朝廷仰邠、岐二镇鼻息，南、北司往往依附二镇以邀恩泽。
李茂贞尽有十五州
景福二年（893）十月，制复以李茂贞为凤翔节度使兼山南西道节度使、守中书令。于是茂贞尽有凤翔（今陕西）、兴元（今陕西汉中）、洋（今陕西西乡）、陇秦（今陕西陇县）等十五州之地。
王行瑜求尚书令
景福二年（893）十月，邠宁节度使（今陕西彬县）守侍中兼中书令王行瑜求为尚书令。韦昭度密奏：“尚书令自太宗后即不以授人臣，郭子仪以大功拜尚书令，终身避让，安可给王行瑜?”十一月，诏以行瑜为太师，赐号尚父，并赐铁券，终未给尚书令。
邓处纳得潭州
光启二年（886），武安节度使周岳杀闵据有潭州（今湖南长沙）。邵州（今湖南邵阳）刺史邓处纳发誓报仇，训卒厉兵八年。景福二年（893）十二月，处纳结朗州（今湖南常德）刺史雷满共攻潭州，克城，斩周岳，自称留后。次年（894）二月，诏以邓处纳为武安节度使（驻长沙）。
通鉴记载
昭宗圣穆景文孝皇帝上之中景福二年（癸丑，公元八九三年） 
春，正月，时溥遣兵攻宿州，刺史郭言战死。 
东川留后顾彦晖既与王建有隙，李茂贞欲抚之使从己，秦恢复更赐彦晖节；诏以彦晖为东川节度使，茂贞又奏遣知兴元府事李继密救梓州，未几，建遣兵败东川、凤翔之兵于利州，彦晖求和，请与茂贞绝。乃许之。 
凤翔节度使李茂贞自请镇兴元，诏以茂贞为山南西道兼武定节度使，以中书侍郎、同平章事徐彦若同平章事，充凤翔节度使，又割果、阆二州隶武定军。茂贞欲兼得凤翔，不奉诏。 
二月，甲戌，加西川节度使王建同平章事。 
李克用引兵围邢州，王镕遣牙将王藏海致书解之，克用怒，斩藏海，进兵击镕，败镇兵于平山，辛巳，攻天长镇，旬日不下。镕出兵三万救之，克用逆战于叱日岭下，大破之，斩首万馀级，馀众溃去。河东军无食。脯其尸而啖之。 
时溥求救于朱瑾，朱全忠遣其将霍存将骑兵三千军曹州以备之。瑾将兵二万救徐州，存引兵赴之，与朱友裕合击徐、兖兵于石佛山下，大破之，瑾遁归兖州。辛卯，徐兵复出，存战死。 
李克用进下井陉，李存孝将兵救王镕，遂入镇州，与镕计事，镕又乞师于朱全忠，全忠方与时溥相攻，不能救，但遗克用书，言“邺下有十万精兵，抑而未进。”克用复书：“倘实屯军邺下，颙望降临；必欲真决雌雄，愿角逐于常山之尾。”甲午，李匡威引兵救镕，败河东兵于元氏，克用引还邢州。镕犒匡威于藁城，辇金帛二十万以酬之。 
朱友裕围彭城，时溥数出兵，友裕闭壁不战。朱瑾宵遁，友裕不追，都虞候朱友恭以书谮友裕于全忠。全忠怒，驿书下都指挥使庞师古，使代之将，且按其事。书误达于友裕，友裕大惧，以二千骑逃入山中，潜诣砀山，匿于伯父全昱之所。全忠夫人张氏闻之，使友裕单骑诣汴州见全忠，泣涕拜伏于庭；全忠命左右捽抑，将斩之，夫人趋就抱之，泣曰“汝舍兵众，束身归罪，无异志明矣。”全忠悟而舍之，使权知许州。友恭，寿春人李彦威也，幼为全忠家僮，全忠养以为子。张夫人，砀山人，多智略，全忠敬惮之，虽军府事，时与之谋议；或将兵出，中途，夫人以为不可，遣一介召之，全忠立为之返。 
庞师古攻佛山寨，拨之，自是徐兵不敢出。 
李匡威之救王镕也，将发幽州，家人会别，弟匡筹之妻美，匡威醉而淫之。二月，匡威自镇州还，至博野，匡筹据军府自称留后，以符追行营兵。匡威众溃归，但与亲近留深州，进退无所之，遣判官李抱真入奏，请归京师。京师屡更大乱，闻匡威来，坊市大恐，曰：“金头王来图社稷。”士民或窜匿山谷。王镕德其以己故致失地，迎归镇州，为筑第，父事之。 
以渝州刺史柳玭为泸州刺史，柳氏自化绰以来，世以孝悌礼法为士大夫所宗。玼御史大夫，上欲以为相。宦官恶之，故久谪于外。玼戒其子弟曰：“凡门地高，可畏不可恃也。立身行己，一事有失，是得罪重于他人，死无以见先人于地下，此其所以可畏也。门高则骄心易生，族盛则为人所嫉；懿行实才，人未之信，小有玼，众皆指之。此其所以不可恃也。故膏梁子弟，学宜加勤，行宜加励，仅得比他人耳！” 
王建屡请杀陈敬瑄、田令孜、朝廷不许。夏，四月，乙亥，建使人告敬瑄谋作乱，杀之新津。又告令孜通凤翔书，下狱死。建使节度判官冯涓草表奏之曰：“开匣出虎，孔宣父不责他人；当路斩蛇，孙叔敖盖非利己。专杀不行于阃外，先机恐失于彀中。”涓，宿之孙也。 
汴军攻徐州，累月不克。通事官张涛以书白朱全忠云：“进军时日非良，故无功。”全忠以为然，敬翔曰：“今攻城累月，所费甚多，徐人已困，旦夕且下，使将士闻此言，则懈于攻取矣。”全忠乃焚其书。癸未，全忠自将如徐州；戊子，庞师古拨彭城，时溥举族登燕子楼自焚死。己丑，全忠入彭城，以宋州刺史张廷范知感化留后，奏乞朝廷除文臣为节度使。 
李匡威在镇州，为王镕完城堑，缮甲兵，训士卒，视之如子，匡威以镕年少，且乐真定土风，潜谋夺之。李抱真自京师还，为之画策，阴以恩施悦其将士。王氏在镇久，镇人爱之，不徇匡威。匡威忌日，镕就第吊之。匡威素服衷甲，伏兵劫之，镕趋抱匡威曰：“镕为晋人所困，几亡矣，赖公以有今日；公欲得四州，此固镕之愿也，不若与公共归府，以位让公，则将土莫之拒矣。”匡威不以为然，与镕骈马，陈兵入府，会大风雷雨，屋瓦皆振。匡威入东偏门，镇之亲军闭之，有屠者墨君和自缺垣跃出，拳殴匡威甲士，挟镕于马上，负之登屋。镇人既得镕，攻匡威，杀之，并其族党。镕时年十七，体疏瘦，为君和所挟，颈痛头偏者累日。李匡筹奏镕杀其兄，请举兵复冤；诏不许。 
幽州将刘仁恭将兵戍蔚州，过期未代，士卒思归。会李匡筹立，戍卒奉仁恭为帅，还攻幽州，至居庸关，为府兵所败。仁恭奔河东，李克用厚待之。 
李神福围庐州；甲午，杨行密自将诣庐州，田頵自宣州引兵会之。初，蔡人张颢以骁勇事秦宗权，后从孙儒，儒败，归行密，行密厚待之，使将兵戍庐州。蔡俦叛，颢更为之用。及围急，颢逾城来降，行密以隶银枪都使袁稹。稹以颢反复，白行密，请杀之，行密恐稹不能容，置之亲军。稹，陈州人也。 
王彦复、王审知攻福州，久不下。范晖求救于威胜节度使董昌，昌与陈岩婚姻，发温、台、婺州兵五千救之。彦复、审知以城坚，援兵且至，士卒死伤多，白王潮，欲罢兵更图后举，潮不许。请潮自临行营，潮报曰：“兵尽添兵，将尽添将，兵将俱尽，吾当自来。”彦复、审知惧，亲犯矢石急攻之。五月，城中食尽，晖知不能守，夜，以印授监军，弃城走，援兵亦还。庚子，彦复等入城。辛丑，晖亡抵沿海都，为将士所杀。潮入福州，自称留后，素服葬陈岩，以女妻其子延晦，厚抚其家。汀、建二州降，岭海间群盗二十馀辈皆降溃。 
闰月，以武胜防御使钱镠为苏杭观察使。又以扈跸都头曹诚为黔中节度使，耀德都头李鋋为镇海节度使，宣威都头孙惟晟为荆南节度使，六月，以捧日都头陈佩为岭南东道节度使，并同平章事。时李茂贞跋扈，上以武臣难制，欲用诸王代之，占攵城等四人皆加恩，解兵柄，令赴镇。 
李匡筹出兵攻王镕之乐寿、武强，以报杀匡威之耻。 
秋，七月，王镕遣兵救邢州；李克用败之于平山，壬申，进击镇州。镕惧，请以兵粮二十万助攻邢州，克用许之。克用治兵于栾城，合镕兵三万进屯任县，李存信屯琉璃陂。 
丁亥，杨行密克庐州，斩蔡俦。左右请发俦父母冢，行密曰：“俦以此得罪，吾何为效之！” 
加天雄节度使李茂庄同平章事。 
钱镠发民夫二十万及十三都军士筑杭州罗城，周七十里。 
升州刺史张雄卒，冯弘铎代之为刺史。 
李茂贞恃功骄横，上表及遗杜让能书，辞语不逊。上怒，欲讨之，茂贞又上表，略曰：“陛下贵为万乘，不能庇元舅之一身；尊极九州，不能戮复恭之一竖。”又曰：“今朝廷但观强弱，不计是非。”又曰：“约衰残而行法，随盛壮以加恩；体物锱铢，看人衡纩。”又曰：“军情易变，戎马难羁，唯虑甸服生灵，因兹受祸，未审乘舆播越，自此何之！”上益怒，决讨茂贞，命杜让能专掌其事，让能谏曰：“陛下初临大宝，国步末夷，茂贞近在国门，臣愚以为未宜与之构怨，万一不克，悔之无及。”上曰：“王室日卑，号令不出国门，此乃志士愤痛之秋。药弗瞑眩，厥疾弗瘳。朕不能甘心为孱懦之主，愔愔度日，坐视陵夷。卿但为朕调兵食，朕自委诸王用兵，成败不以责卿！”让能曰：“陛下必欲行之，则中外大臣共宜协力以成圣志，不当独以任臣。”上曰：“卿位居元辅，与朕同休戚，无宜避事！”让能泣曰：“臣岂敢避事！况陛下所欲行者，宪宗之志也；顾时有所未可，势有所不能耳。但恐他日臣徒受晁错之诛，不能弭七国之祸也。敢不奉诏，以死继之！”上乃命让能留中书，计画调度，月馀不归。崔昭纬阴结邠、岐，为之耳目，让能朝发一言，二镇夕必知之。李茂贞使其党纠合市人数百千人，拥观军容使西门君遂马诉曰：“岐帅无罪，不宜致讨，使百姓涂炭。”君遂曰：“此宰相事，非吾所及。”市人又邀崔昭纬、郑延昌肩舆诉之，二相曰：“兹事主上专委杜太尉，吾曹不预知。”市人因乱投瓦石，二相下舆走匿民家，仅自免，丧堂印及朝服。上命捕其唱帅者诛之，用兵之意益坚。京师民或亡匿山谷，严刑所不能禁。八月，以嗣覃王嗣周为京西招讨使，神策大将军李钅岁副之。 
丙辰，杨行密遣田頵将宣州兵二万攻歙州；歙州刺史裴枢城守，久不下。时诸将为刺史者多贪暴，独池州团练使陶雅宽厚得民，歙人曰：“得陶雅为刺史，请听命。”行密即以雅为歙州刺史，歙人纳之。雅尽礼见枢，送之还朝。枢，遵庆之曾孙也。 
朱全忠命庞师古移兵攻兖州，与朱瑾战，屡破之。 
九月，丁卯，以钱镠为镇海节度使。 
李存孝夜犯李存信营，虏奉诚军使孙考老。李克用自引兵攻邢州，掘堑筑垒环之。存孝时出兵突击，堑垒不能成。河东牙将袁奉韬密使人谓存孝曰：“大王惟俟堑成即归晋阳，尚书所惮者独大王耳，诸将非尚书敌也。大王若归，咫尺之堑，安能沮尚书之锋锐邪！”存孝以为然，按兵不出。旬日，堑垒成，飞走不能越，存孝由是遂穷。汴将邓季筠从克用攻邢州，轻骑逃归。朱全忠大喜，使将亲军。 
乙亥，覃王嗣周帅禁军三万送凤翔节度使徐彦若赴镇，军于兴平。李茂贞、王行瑜合兵近六万，军于盩厔以拒之。禁军皆新募市井少年，茂贞、行瑜所将皆边兵百战之馀，壬午，茂贞等进逼兴平，禁军皆望风逃溃，茂贞等乘胜进攻三桥，京城大震，士民奔散，市人复守阙请诛首议用兵者。崔昭纬心害太尉、门下侍郎、同平章事杜让能，密遗茂贞书曰：“用兵非主上意，皆出于杜太尉耳。”甲申，茂贞陈于临皋驿，表让能罪，请诛之。让能言于上曰：“臣固先言之矣，请以臣为解。”上涕下不自禁，曰：“与卿诀矣！”是日，贬让能梧州刺史，制辞略曰：“弃卿士之臧谋，构籓垣之深衅，咨询之际，证执弥坚。”又流观军容使西门君遂于儋州，内枢密使李周潼于崖州，段诩于欢州。乙酉，上御安福门，斩君遂、周潼、诩，再贬让能雷州司户。遣使谓茂贞曰：“惑朕举兵者，三人也，非让能之罪。”以内侍骆全瓘、刘景宣为左右军中尉。 
壬辰，以东都留守韦昭度为司徒、门下侍郎、同平章事，御史中丞崔胤为户部侍郎、同平章事，胤，慎由之子也，外宽弘而内巧险，与崔昭纬深相结，故得为相。季父安潜谓所亲曰：“吾父兄刻苦以立门户，终为缁郎所坏！”缁郎，胤小字也。 
李茂贞勒兵不解，请诛杜让能然后还镇，崔昭纬复从而挤之。冬，十月，赐让能及其弟户部侍郎弘徽自尽。复下诏布告中外，称“让能举枉错直，爱憎系于一时；鬻狱卖官，聚敛逾于巨万。”自是朝廷动息皆禀于邠、岐，南、北司往往依附二镇以邀恩泽。有崔鋋、王超者，为二镇判官，凡天子有所可否，其不逞者，辄诉于鋋、超，二人则教茂贞、行瑜上章论之，朝廷少有依违，其辞语已不逊。制复以茂贞为凤翔节度使兼山南西道节度使、守中书令，于是茂贞尽有凤翔、兴元、洋、陇秦等十五州之地。以徐彦若为御史大夫。 
戊戌，以泉州刺史王潮为福建观察使。 
舒州刺史倪章弃城走，杨行密以李神福为舒州刺史。 
邠宁节度使、守侍中兼中书令王行瑜求为尚书令；韦昭度密奏：“太宗以尚书令执政，遂登大位，自是不以授人臣。惟郭子仪以大功拜尚书令，终身避让。行瑜安可轻议！”十一月，以行瑜为太师，赐号尚父，仍赐铁券。 
十二月，朱全忠请徙盐铁于汴州以便供军；崔昭纬为全忠新破徐、郓，兵力倍增，若更判盐铁，不可复制，乃赐诏开谕之。 
汴将葛从周攻齐州刺史朱威，朱瑄、朱瑾引兵救之。 
初，武安节度使周岳杀闵勖，据潭州，邵州刺史邓处讷闻而哭之，诸将入吊，处讷曰：“吾与公等咸受仆射大恩，今周岳无状杀之，吾欲与公等竭一州之力，为仆射报仇，可乎？”皆曰：“善！”于是训卒厉兵，八年，乃结朗州刺史雷满共攻潭州，克之，斩岳，自称留后。